Fransisca tilbyr en bolig med en enkel standard, men som befinner seg i en unik atmosfære. Den 6 km nedstigningen fra fjellet til havnebyen er spektakulær, og en turistattraksjon verdig. Jeg reiste med min mann og våre tre, voksne barn i midten av 20-årene. Vi var alle begeistret for stedets særpreg. Her er ingen snobberi. Huset ligger i en rekke nesten helt nede ved havnen og moloen, der alle i nabolaget møtes til bading, og båteierne drar opp båtene sine. Badestedet egner seg ikke veldig godt for dem som har vanskelig for å gå av småbarn og voksne, men er spennende for større barn og voksne. Man må takle høy badetrapp og sitte på betong. Stedet har ingen butikker. Her er kun en restaurant med hyggelige servitører. Huset ligger i rekke og består av en liten kjøkkenstue og bad, med en bratt innetrapp til soveavdelingen oppe. Trappen egner seg for større barn, og spreke voksne. Våre barn lå i køyesenger med gode madrasser, men rommene var veldig varme å sove i når aircondition var skrudd av. Vi var litt usikre på om sikringen ville holde, så vi var litt forsiktig med aircondition. Ellers kan vi anbefale å følge vertens oppfordring om å sette kaféstolene og bord utenfor huset og nyte kvelden utenfor huset med vennlige forbipasserende naboer i vår lille, trange gågate.